CELEX: 22016D1820
Language: el
Date: 2016-09-30 00:00:00
Title: Απόφαση αριθ. 4/2016 της Επιτροπής των Πρέσβεων ΑΚΕ-ΕΕ, της 30ής Σεπτεμβρίου 2016, για τον διορισμό ενός μέλους του διοικητικού συμβουλίου του Τεχνικού Κέντρου Γεωργικής και Αγροτικής Συνεργασίας (ΤΚΓ) [2016/1820]

14.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 278/50
            
         ΑΠΌΦΑΣΗ αριθ. 4/2016 ΤΗΣ ΕΠΙΤΡΟΠΉΣ ΤΩΝ ΠΡΈΣΒΕΩΝ ΑΚΕ-ΕΕ
   της 30ής Σεπτεμβρίου 2016
   για τον διορισμό ενός μέλους του διοικητικού συμβουλίου του Τεχνικού Κέντρου Γεωργικής και Αγροτικής Συνεργασίας (ΤΚΓ) [2016/1820]
   Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΕ,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (1), όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (2) και για δεύτερη φορά στο Ουαγκαντούγκου στις 22 Ιουνίου 2010 (3), και ιδίως το άρθρο 3 παράγραφος 5 του παραρτήματος III,
   Έχοντας υπόψη την απόφαση αριθ. 5/2013 της Επιτροπής των Πρέσβεων ΑΚΕ-ΕΚ, της 7ης Νοεμβρίου 2013, σχετικά με το καταστατικό του Τεχνικού Κέντρου Γεωργικής και Αγροτικής Συνεργασίας (ΤΚΓ) (4), και ιδίως το άρθρο 5 παράγραφος 4 του παραρτήματος,
   Εκτιμώντας τα ακόλουθα:
   
               (1)
            
            
               Το άρθρο 5 παράγραφος 4 του καταστατικού του ΤΚΓ προβλέπει ότι τα μέλη του διοικητικού συμβουλίου του Τεχνικού Κέντρου Γεωργικής και Αγροτικής Συνεργασίας (ΤΚΓ) διορίζονται από την Επιτροπή των Πρέσβεων ΑΚΕ-ΕΕ σύμφωνα με τις διαδικασίες που καθορίζει η επιτροπή για μέγιστη περίοδο πέντε ετών, με ενδιάμεση επανεξέταση.
            
         
               (2)
            
            
               Σύμφωνα με την απόφαση αριθ. 1/2015 της Επιτροπής των Πρέσβεων ΑΚΕ-ΕΕ της 12ης Οκτωβρίου 2015 για τον διορισμό των μελών του διοικητικού συμβουλίου του Τεχνικού Κέντρου Γεωργικής και Αγροτικής Συνεργασίας (ΤΚΓ) (5), η θητεία ενός μέλους του διοικητικού συμβουλίου θα λήξει στις 6 Νοεμβρίου 2016.
            
         
               (3)
            
            
               Σύμφωνα με το άρθρο 95 παράγραφος 1 της συμφωνίας εταιρικής σχέσης ΑΚΕ-ΕΕ, η συμφωνία θα λήξει στις 29 Φεβρουαρίου 2020. Ως εκ τούτου, πρέπει να διοριστεί ένα νέο μέλος στο διοικητικό συμβούλιο για το υπόλοιπο της θητείας πριν από τη λήξη της συμφωνίας,
            
         ΑΠΟΦΑΣΙΖΕΙ:
   Άρθρο 1
   Διορίζεται μέλος του διοικητικού συμβουλίου του ΤΚΓ:
   
               —
            
            
               η κ. Frederike PRAASTERINK.
            
         Άρθρο 2
   Με την επιφύλαξη των μεταγενέστερων αποφάσεων που θα πρέπει ενδεχομένως να λάβει η Επιτροπή των Πρέσβεων ΑΚΕ-ΕΕ στο πλαίσιο των αρμοδιοτήτων της, το διοικητικό συμβούλιο του ΤΚΓ έχει την ακόλουθη σύνθεση:
   
               —
            
            
               κα Frederike PRAASTERINK,
            
         η θητεία της οποίας λήγει στις 29 Φεβρουαρίου 2020, καθώς και
   
               —
            
            
               καθ. Baba Y. ABUBAKAR,
            
         
               —
            
            
               καθ. Augusto Manuel CORREIA,
            
         
               —
            
            
               κα Helena JOHANSSON,
            
         
               —
            
            
               δρ Faustin R. KAMUZORA και
            
         
               —
            
            
               καθ. Clement K. SANKAT,
            
         των οποίων η θητεία λήγει στις 6 Νοεμβρίου 2018.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 30 Σεπτεμβρίου 2016.
      
         
            Για την Επιτροπή των Πρέσβεων ΑΚΕ-ΕΕ
         
         
            Η Πρόεδρος
         
         L.M. ISHMAEL
      
   
   
      (1)  ΕΕ L 317 της 15.12.2000, σ. 3.
   
      (2)  Συμφωνία για την τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (ΕΕ L 209 της 11.8.2005, σ. 27).
   
      (3)  Συμφωνία για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού αφενός, και της Ευρωπαϊκής Κοινότητας και των κρατών μελών της αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).
   
      (4)  ΕΕ L 309 της 19.11.2013, σ. 50.
   
      (5)  ΕΕ L 278 της 23.10.2015, σ. 26.